Lav et referat af nedenstående tekst:

Tekst:
Det gælder både ære, penge og regional stolthed, når fem belæste og stærke elever fra 6.c på Rosendalskolen i Hobro onsdag eftermiddag kaster sig ud i finalen i skolekonkurrencen "Smart Parat Svar" i Odense. Her gælder det om at være skarpest på litteratur og at svare rigtigt på flest mulige spørgsmål i 22 kategorier om både skøn- og faglitteratur. Matilde Kirkegaard Pagh, Ingvar Iversen Gilberg, Mathias Rask, Sigurd Jakob Munk Theilgaard og Caroline Hosbond Sørensen, som i konkurrence-sammenhæng går under navnet Superstars, har forberedt sig godt til finalen, hvor de repræsenterer Nordjylland. - Det er meget spændende, og det lægger også lidt et pres på én, at nu er det os, det gælder. Og så håber vi selvfølgelig, at vi vinder, siger Mathilde Kirkegaard Pagh fra Rosendalskolen. Finalen udspiller sig fra klokken 12.30 til klokken 14.30 og kan følges live på Salto og igen onsdag aften på TV2 Nord.

Referat:
Fem seje elever fra Rosendalskolen i Hobro skal forsvare Nordjyllands ære i konkurrencen Smart Parat Svar, hvor finalen afholdes i dag, onsdag.